แบตเทิลโทดส์อาร์เคด

แบตเทิลโทดส์อาร์เคด (italic=yes) หรือที่รู้จักในชื่อ ซูเปอร์แบตเทิลโทดส์ (italic=yes) หรือเพียงแค่ แบตเทิลโทดส์ (italic=yes) เป็นเกมอาร์เคดแบบเลื่อนฉาก ค.ศ. 1994 ในซีรีส์แบตเทิลโทดส์ ที่พัฒนาโดยบริษัทแรร์ และเผยแพร่โดยอิเล็กทรอนิก อาตส์ เกมภาคนี้มีผู้เล่นสูงสุดสามคนในฐานะแบตเทิลโทดส์ ที่ต่อสู้กับเอเลียนและสัตว์ฟันแทะกลายพันธุ์ผ่านหกเลเวลเพื่อคุ้มครองจักรวาลจากดาร์กควีน เกมดังกล่าวยังมีด่านแนวตั้งและด่านโบนัส คางคกแต่ละตัวมีการโจมตีที่เป็นเอกลักษณ์ของตัวเอง และตามธรรมเนียมของซีรีส์นี้ ผู้เล่นสามารถน็อกศัตรูเข้าหาหน้าจอ ในแบบทำลายกำแพงที่สี่
บริษัทแรร์ได้ใช้เสรีภาพมากขึ้นด้วยความรุนแรงและการนองเลือดในแบตเทิลโทดส์อาร์เคดเนื่องจากสินค้านี้ไม่ได้รับการกำหนดไว้สำหรับคอนโซลภายในบ้าน นับเป็นเกมแรกของบริษัทแรร์ที่ใช้กราฟิกส์ 3 มิติ ซึ่งในภายหลังได้นำมาใช้ในดองกีคองคันทรี และคิลเลอร์อินสติงต์ แม้ว่าเกมจะทดลองเล่นได้ดีและมีศักยภาพทางการเงิน แต่ผู้จัดจำหน่ายลังเลที่จะวางจำหน่าย เกมดังกล่าวพิสูจน์แล้วว่าไม่ประสบความสำเร็จในระบบอาร์เคด และบริษัทแรร์ได้ยกเลิกพอร์ตในการผลิต รวมถึงการเปิดตัวเกมบอยพกพาที่เสร็จสิ้นและทดสอบแล้ว การดำเนินการที่ย่ำแย่ของแบตเทิลโทดส์อาร์เคดทำให้แฟรนไชส์หายไป 26 ปี และจบลงด้วยการรีบูตซีรีส์ใน ค.ศ. 2020
แบตเทิลโทดส์อาร์เคดได้รับการเปิดตัวในระบบคอนโซลเมื่อถูกจำลองในแรร์รีเพลย์ ค.ศ. 2015 ซึ่งเป็นการรวบรวมเกมจากประวัติศาสตร์ของบริษัทแรร์สำหรับเอกซ์บอกซ์วัน โดยเหล่านักวิจารณ์แรร์รีเพลย์ต่างประหลาดใจกับคุณภาพของเกมอาร์เคด และบางคนก็มองว่ามันเป็นไฮไลต์ของแพกเกจดังกล่าว

**รูปแบบการเล่น**
ผู้เล่นตัดศีรษะศัตรูที่เป็นหนูสามตัว
แบตเทิลโทดส์อาร์เคด เป็นเกมอาร์เคดบีตเอ็มอัปสโครลิงแบบหยอดเหรียญIGN: retrospective เกมนี้มีผู้เล่นสูงสุดสามคนในฐานะแบตเทิลโทดส์ (แรช, พิมเพิล และซิตซ์) โดยต่อยและเตะศัตรูที่กำลังมาถึงผ่านหกเลเวลRG86 เพื่อคุ้มครองจักรวาลทางเลือกของพวกเขาจากดาร์กควีนKLOV ซึ่งแบตเทิลโทดส์เวอร์ชันอาร์เคดเป็นเกมหลายผู้เล่นแบบร่วมมือกันสามคนเกมแรกRG86 ผู้เล่นควบคุมตัวละครด้วยก้านควบคุมแปดทิศทาง และสองปุ่ม (โจมตี และกระโดด)KLOV ตัวละครสามารถวิ่งได้หากผู้เล่นดันก้านควบคุมสองครั้งในทิศทางเดียวกันAllGame: controls เหล่าคางคกมีรูปแบบการต่อสู้ที่แตกต่างกัน โดยแรชนั้นว่องไว, พิมเพิลนั้นแข็งแกร่ง และซิตซ์มีความสมดุลของทั้งสองอย่างKLOV ตามธรรมเนียมของซีรีส์ดังกล่าว เหล่าคางคกสามารถน็อกศัตรูให้กระเด็นออกไปนอกจอ โดยดูเหมือนว่าพวกมันจะลอยเข้าหาผู้เล่น ในแบบทำลายกำแพงที่สี่RG86 เหล่าคางคกยังสามารถกินแมลงวันเพื่อทำให้มีพลังชีวิตใหม่ได้KLOV คางคกแต่ละตัวมีพลังและการโจมตีที่เกินจริงRG86 ซึ่งแขนขาของพวกมันกลายเป็นวัตถุ เช่น ขวาน และสว่านAllGame: review ส่วนศัตรูประกอบด้วยเอเลียน, หนูกลายพันธุ์ และตุ๊กตาหิมะAllGame: synopsis
แต่ละด่านจะมีธีมเฉพาะ เช่น "ถ้ำลอดคริสต์มาส"RG86 และฉากสุดท้ายของการต่อสู้กับบอสAllGame: synopsis ซึ่งบอสบางตัว เช่น เจเนอรัลสลอเตอร์ ได้กลับมาจากเกมภาคก่อนRG86 บางด่านแตกต่างกันในการนำเสนอและรูปแบบการเล่น บางด่านเป็นเกมต่อสู้ 2.5 มิติ รูปแบบดับเบิลดรากอน ในขณะที่บางด่านเป็นเกมสองมิติอย่างแท้จริง ซึ่งในด่านหนึ่ง เหล่าคางคกจะสวมชุดเจ็ตแพกและลงอุโมงค์ รวมถึงในด่านสุดท้าย เหล่าคางคกจะยิงศัตรูจากยานพาหนะลำหนึ่งKLOV ผู้เล่นยังสามารถทำลายยานอวกาศในด่านโบนัสสไตล์สตรีทไฟเตอร์ IIRG86 ทั้งนี้ แบตเทิลโทดส์อาร์เคดแสดงในภาพกราฟิกส์แรสเตอร์ความละเอียดมาตรฐานในแนวนอนพร้อมเสียงโมโนหรือสเตอริโอภายในตู้อาร์เคดตั้งตรงKLOV

**การพัฒนาและการตลาด**
เกมดังกล่าวพัฒนาโดยบริษัทแรร์ ซึ่งเผยแพร่โดยบริษัทอิเล็กทรอนิก อาตส์ และวางจำหน่ายใน ค.ศ. 1994IGN: retrospective โดยเป็นเกมที่ห้าในซีรีส์แบตเทิลโทดส์ ซึ่งทิม และคริส สแตมเปอร์ ผู้ก่อตั้งบริษัทแรร์ได้สร้างซีรีส์นี้ขึ้นเพื่อตอบสนองต่อความสนใจในเต่านินจา ซีรีส์แบตเทิลโทดส์โดยเฉพาะแบตเทิลโทดส์ดั้งเดิม ค.ศ. 1991 สำหรับนินเท็นโดเอนเตอร์เทนเมนต์ซิสเตม (NES)ได้กลายเป็นที่นิยมในตัวของมันเอง และนำไปสู่ภาคต่อหลายชุดAllGame: synopsis เนื่องจากภาคต่อนี้อยู่ในระหว่างการพัฒนาสำหรับอาร์เคดมากกว่าคอนโซล ทางบริษัทแรร์จึงมีอิสระมากขึ้นในการแสดงภาพความรุนแรง ซึ่งแตกต่างจากภาระผูกพันของพวกเขาในส่วนที่เหลือของซีรีส์ ในขณะที่แบตเทิลโทดส์ดั้งเดิมของนินเท็นโดเอนเตอร์เทนเมนต์ซิสเตมได้เซ็นเซอร์เลือด แบตเทิลโทดส์อาร์เคดได้แสดงเลือดและการตัดหัว (แม้ว่าจะสามารถปิดได้ในสวิตช์ดีไอพีของเกม) ส่วนดาร์กควีนก็ปรากฎในรูปแบบที่ยั่วยวนมากขึ้นเช่นกันIGN: retrospective บริษัทแรร์ได้เริ่มทดลองกับกราฟิก 3 มิติในช่วงเวลานี้ และเปลี่ยนไปใช้เพาเวอร์แอนิเมเตอร์ (ต่อมาคือออโตเดสก์ มายา) ทั้งนี้ แบตเทิลโทดส์อาร์เคดเป็นเกมของบริษัทแรร์เกมแรกที่ใช้เพาเวอร์แอนิเมเตอร์ ก่อนที่จะนำมาใช้ในคิลเลอร์อินสติงต์ และดองกีคองคันทรีRG123
แม้จะเสร็จสิ้นแล้ว แต่เกมดังกล่าวยังคงไม่ได้รับการเผยแพร่ "เป็นเวลานาน"  ตามคำกล่าวของจอร์จ แอนเดรียส จากบริษัทแรร์ ซึ่งเคยทำงานในเกมนี้ เกมดังกล่าวผ่านการทดสอบการเล่นและขายดีในการทดสอบตลาด แต่การเปิดตัวไม่เป็นไปตามความคาดหวังRG84 นอกจากนี้ บริษัทแรร์ได้สร้างและทดสอบพอร์ตเกมบอยแบบพกพาของแบตเทิลโทดส์อาร์เคด แต่ได้ยกเลิกไปเนื่องจากยอดขายเกมอาร์เคดที่ย่ำแย่Kotaku: Game Boy ส่วนพอร์ตซูเปอร์แฟมิคอมยังได้รับการวางแผนและยกเลิกเช่นกัน ซึ่งอาจเป็นเพราะเกมอาร์เคดได้รับการตอบรับปานกลางRG86 และเบรนดัน กันน์ จากบริษัทแรร์เคยทำงานที่พอร์ตนี้และกล่าวว่าทีมงานเกือบจะเสร็จสิ้นในระดับแรกแล้วก่อนที่โครงการดังกล่าวจะถูกยกเลิก เขาคิดว่าการตัดสินใจดังกล่าวอาจเชื่อมโยงกับยอดขายปานกลางแต่ก็ไม่แน่ใจRG84 โดยซูเปอร์แบตเทิลโทดส์ในฐานะเกมอาร์เคดดังกล่าวซึ่งเป็นที่รู้จักPolygon: Super B เป็นเกมที่ได้วางแผนไว้สำหรับทั้งสองพอร์ตนี้Eurogamer: Super
แบตเทิลโทดส์อาร์เคดได้รับการเผยแพร่คอนโซลครั้งแรกเมื่อมีการจำลองสำหรับเอกซ์บอกซ์วันโดยเป็นส่วนหนึ่งของเกมรวมแรร์รีเพลย์ ค.ศ. 2015 ที่มีเกม 30 เกมจากประวัติศาสตร์ 30 ปีของบริษัทแรร์Destructoid: Rare Replay โดยในเวอร์ชันแรร์รีเพลย์ มีคุณสมบัติเพิ่มเติม ได้แก่ การตั้งค่าสำหรับคันทินิวแบบไม่จำกัด, ความสามารถในการ "ย้อนเวลา" (และเล่นซ้ำบางส่วน) ตลอดจนโอกาสในการเซฟความคืบหน้าของเกมได้ตลอดเวลาEngadget: Rare Replay

**การตอบรับ**
แบตเทิลโทดส์อาร์เคด "ล้มเหลวอย่างยับเยิน"RG123 โดยมียอดขายปานกลางRG86 คริสโตเฟอร์ ไมเคิล เบเกอร์ (จากออลเกม) เขียนว่าการเปิดตัวเกมอาร์เคดนั้นอาศัยความสำเร็จของเกมภาคก่อนสำหรับเครื่องเกมคอนโซล ซึ่งโดยทั่วไปแล้วลำดับมักจะสลับกัน เขาพบว่าทั้งสองเกมมีความคล้ายคลึงกันในด้านรูปแบบการต่อสู้ที่มีการควบคุมที่เรียบง่าย แต่รู้สึกว่าเกมอาร์เคดมีกราฟิกที่ดีกว่า เขาสังเกตว่าทั้งสองแบบมีการรวมเอฟเฟกต์ของการน็อกศัตรูไปหาผู้เล่นที่อยู่นอกจอด้วย เบเกอร์รู้สึกว่าการโจมตีอันเป็นเอกลักษณ์นั้นน่าสนใจและเพิ่มคุณค่าในการกลับมาเล่นอีกครั้ง โดยรวมแล้วเขาค่อนข้างผิดหวังกับเกมอาร์เคดเกมนี้ เนื่องจากคาดหวังอะไรมากกว่านี้ แต่เขาก็ให้คะแนนแบตเทิลโทดส์อาร์เคดอยู่ที่สี่ดาวจากห้าดาวAllGame: review รวมทั้งออลเกมได้เปรียบเทียบแบตเทิลโทดส์อาร์เคดกับเกมเทอร์เทิลส์อินไทม์และเดอะซิมป์สันส์อาร์เคดเกมAllGame: synopsis
นิตยสารรีโทรเกมเมอร์ได้เขียนระลึกถึงความหลังว่าแบตเทิลโทดส์อาร์เคดเป็นเกมที่ "ไม่ค่อยเป็นที่รู้จัก" แต่เป็นเกมที่ดีที่สุดในซีรีส์ พวกเขาบรรยายถึงเกมนี้ว่า "มีเอกลักษณ์ชัดเจน" หายาก: "สนุกสาน, สีสันสวยงาม และออกแบบมาอย่างดี" นิตยสารรีโทรเกมเมอร์นำเสนอเกมนี้ให้ทัดเทียมกับเกมอาร์เคดของบริษัทโคนามิและเซกา รวมทั้งยังยกย่องอารมณ์ขัน, การต่อสู้ และความมีเอกลักษณ์ของเกมนี้ พวกเขาเสริมอีกว่าภาคอาร์เคดถือเป็นเพลงอำลาของซีรีส์นี้ โดยมีการอ้างอิงถึงช่วงเวลาและด่านต่าง ๆ จากเกมภาคก่อนหน้านี้เป็นจำนวนมาก ตัวอย่างเช่น ด่านแรกบนยานของดาร์กควีนนั้นก็คล้ายกับฉากเปิดของเกมแบตเทิลโทดส์/ดับเบิลดรากอน และด่านเจ็ตแพกนั้นก็ชวนให้นึกถึงด่าน "วูกีโฮล" ในแบตเทิลโทดส์ภาคแรก นิตยสารฉบับดังกล่าวยังระบุเพิ่มเติมอีกว่าระดับความรุนแรงของเกมทำให้เกมนี้แตกต่างจากเกมซีรีส์ก่อน ๆ และเกมดังกล่าวยังได้รับการตอบรับระดับปานกลางในเวอร์ชันอาร์เคด พวกเขากล่าวถึงการยกเลิกการผลิตสำหรับเครื่องเล่นในบ้านว่าเป็น "โศกนาฏกรรม"RG86
เมื่อผ่านไปยี่สิบปีหลังจากการเปิดตัวครั้งแรก นักวิจารณ์แรร์รีเพลย์หลายรายก็ได้เน้นย้ำถึงเกมแบตเทิลโทดส์อาร์เคดไว้ในการรวบรวมเกมนี้ คริส คาร์เตอร์ (จากเว็บไซต์เดสทรักทอยด์) เขียนว่าเกมนี้ถือเป็นเกมยอดนิยมอย่างไม่คาดคิดในบทวิจารณ์แรร์รีเพลย์ของเขาDestructoid: Rare Replay ส่วนฟิลิป คอลลาร์ (จากเว็บไซต์โพลีกอน) ก็ "ประหลาดใจ" กับเกมนี้เช่นกัน ซึ่งเขาพบว่าสนุกอย่างไม่น่าเชื่อ โดยคอลลาร์ได้จัดอันดับเกมนี้ไว้ใกล้กลาง ๆ ของคอลเลกชันแรร์รีเพลย์Polygon: ranked รวมถึงทิโมธี เซปพาลา (จากเว็บไซต์อินแกดจิต) รู้สึกขอบคุณที่ได้รับการแนะนำให้รู้จักกับแบตเทิลโทดส์อาร์เคดในแรร์รีเพลย์ เขาคิดว่าเกมนี้เป็นหนึ่งใน "ช่วงเวลาที่ดีที่สุด" ของบริษัทแรร์ และเป็นหนึ่งในสองเกมย้อนยุคที่คุ้มค่าแก่การเล่นEngadget: Rare Replay ตลอดจนแซม มัชโคเวช (จากเว็บไซต์อาร์สเทคนิคา) ได้ระบุถึงเกมนี้ว่าเป็นหนึ่งในเกมที่หายากที่สุดในเกมรวมนี้Ars Technica: review

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:วิดีโอเกมอาร์เคด
หมวดหมู่:เกมแบตเทิลโทดส์
หมวดหมู่:วิดีโอเกมแบบร่วมมือกัน
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมภาคต่อ
หมวดหมู่:เกมสำหรับเอกซ์บอกซ์วัน